Graf Zeppelin (hegazkin-ontzia)

Graf Zeppelin, Kriegsmarineko hegazkin-ontzi bat izan zen, eta Ferdinand von Zeppelin asmatzailearen omenez jarri zioten izena. 1936an hasi ziren eraikitzen, Kiel hiriko Deutsche Werke ontzioletan, eta 1938an ureratu zuten. Hala ere, inoiz guztiz amaitu ez zenez, ez zuen inoiz gerran parterik hartu.

Bigarren Mundu Gerran zehar Hirugarren Reicharen hegazkin-ontzi bakarra izan zen, nagusiki Lehen Mundu Gerra amaitu ostean Versaillesko Ituna (1919) sinatzearen ondorioz hegazkin-ontziak eraikitzeko adina biderik ez zuelako. Halere, Wilhelm Hacelar ingeniariak 50 hegazkinentzako gaitasuna zuen hegazkin-ontzi bat diseinatu zuen (28 bonbaketari eta 22 ehiza-hegazkin). Alemaniarrek ontzi mota hauei buruzko eraikuntzan zuten ezjakintasuna izan zen proiektu honen atzerapen ugarien zergati nagusia; bestalde, Alemaniar Itsas Armadak itsaspekoei eman zien lehentasunak ere hegazkin-ontzi honen eraikuntza mantsotzea eragin zuen.

Bigarren Mundu Gerra amaitu eta hilabete gutxira, eta guztiz amaitu gabe zegoela, hondoratua izan zen. Sobietar Batasunak berriz azaleratu zuen, baina bigarren aldiz hondoratua izateko.

 Kanpo estekak 

Kategoria:Alemaniako hegazkin-ontziak Bigarren Mundu Gerran
Kategoria:Alemania-Sobietar Batasuna harremanak
Kategoria:Bigarren Mundu Gerran Baltikoan hondoratutako itsasontziak
Kategoria:1938ko itsasontziak
Kategoria:Ontzi-hondakinak